Washington Commanders
<s>Washington Redskins su profesionalni klub američkog nogometa iz Washingtona D.C., a natječu se u istočnoj diviziji NFC konferencije.</s><s>Klub je osnovan 1932. i dosad je osvojio 5 naslova prvaka.</s><s>Svoje domaće utakmice od 1997. igraju na stadionu FedExField.</s>

<s>Povijest kluba</s>

<s>Od 1932. do 1970.</s>

<s>Momčad je osnovana 1932. u Bostonu u Massachusettsu pod imenom Boston Braves, ali već iduće sezone mijenja ime u Boston Redskins.</s><s>Svoje prvo finale lige igraju 1936. godine protiv pobjednika zapadne divizije, Green Bay Packersa, ali u njemu gube 21:6.</s><s>Početkom 1937. momčad seli u Washington, a u momčad dolazi quarterback Sammy Baugh.</s><s>Predvođeni Baughom, Redskinsi ponovno osvajaju diviziju i u utakmici za naslov prvaka pobjeđuju Chicago Bearse sa 28:21 te osvajaju svoj prvi naslov prvaka u povijesti.</s><s>Tri godine kasnije, Redskinsi i Bearsi su ponovno u finalu.</s><s>Ovaj put momčad iz Chicaga nadmoćno pobjeđuje, sa čak 73:0, što je najveća pobjeda u povijesti lige.</s><s>Redskinsi su početkom 40-ih uz Bearse jedna od najjačih momčadi lige, a obje momčadi to dokazuju 1942., u svom trećem međusobnom ogledu u finalu u šest godina.</s><s>Redskinsi do finala dolaze sa 10 pobjeda u 11 utakmica, a pobjeđuju i u finalu, sa 14:6.</s><s>Četvrto i posljednje finale Bearsa i Redskinsa u četrdesetima stiže 1943., kada Bearsi pobjeđuju 41:21 i postavljaju omjer s Bearsima u utakmicama za naslov na 2:2.</s><s>Posljednju priliku za osvajanje naslova Redskinsi imaju 1945. kada u finalu igraju sa Los Angeles Ramsima.</s><s>Međutim, Ramsi dobivaju utakmicu sa 15:14, a Redskinsima je to posljenje doigravanje u idućih 25 sezona.</s>

<s>Kroz pedesete i šezdesete bilježe vrlo slabe rezultate, te od 1946. do 1970. bilježe samo četiri pobjedničke sezone.</s><s>Najbliže doigravanju bili su 1955. kada s 8 pobjeda osvajaju drugo mjesto u svojoj diviziji, a njihov trener Joe Kuharich biva proglašen za trenera sezone.</s><s>Redskinsi tek 1962. po prvi put dovode u momčad crnog igrača (running backa Ernieja Davisa, osvajača Heismanovog trofeja), posljednji od svih momčadi lige.</s><s>Davis odmah biva proslijeđen u Cleveland Brownse, ali za njih nije odigrao nijednu jer mu je bila dijagnosticirana leukemija.</s>

<s>Od 1971. do 1980.</s><s>Bolja vremena za Redskinse dolaze 1971. kada momčad preuzima dotadašnji trener Los Angeles Ramsa George Allen.</s><s>Allen već prve sezone dovodi momčad do doigravanja (po prvi puta od 1945.) i pritom biva proglašen trenerom sezone.</s><s>Redskinsi gube u divizijskoj rundi doigravanja od San Francisco 49ersa, ali su već iduće sezone na samom vrhu.</s><s>Predvođeni linebackerom Chrisom Hanburgerom, wide receiverom Charleyem Taylorom i MVP-em sezone running backom Larryem Brownom, osvajaju diviziju sa 11 pobjeda u 14 utakmica.</s><s>U doigravanju pobjeđuju Green Bay Packerse i Dallas Cowboyse te dolaze u svoj prvi Super Bowl.</s><s>Protivnici u Super Bowlu su im te sezone nepobijeđeni Miami Dolphinsi.</s><s>Dolphinsi sa quarterbackom Bobbyem Grieseom i running backom Larryem Csonkom svoj niz nastavljaju i u finalnoj utakmici te pobjeđuju Redskinse 14:7.</s><s>Redskinsi nastavljaju s dobrim igrama do kraja sedamdesetih, te ulaze u doigravanje još tri puta.</s>

<s>Tri osvojena Super Bowla od 1981. do 1991.</s>

<s>Možda i najuspješnije doba Redskinsi imaju u osamdesetima.</s><s>Momčad 1981. preuzima trener Joe Gibbs, a najveći uspjeh kluba u novije doba dolazi odmah iduće sezone.</s><s>Sezona 1982. bila je skraćena zbog štrajka, te se igralo samo devet utakmica, od kojih Redskinsi pobjeđuju u osam.</s><s>Redskinse do Super Bowla predvode quarterback Joe Theismann i running back John Riggins, a na tom putu pobjeđuju u doigravanju Detroit Lionse, Minnesota Vikingse i Dallas Cowboyse.</s><s>U utakmici za naslov igranoj u Pasadeni u Kaliforniji pred više od 100.000 gledatelja, Redskinsi pobjeđuju Miami Dolphinse 27:17 i osvajaju svoj prvi naslov u eri Super Bowla.</s><s>Trener Gibbs proglašen je za trenera sezone, a Riggins za MVP-a Super Bowla.</s><s>Sljedeću sezonu Redskinsi osvajaju diviziju sa 14 pobjeda i tako opravdavaju ulogu favorita za osvajanje još jednog naslova.</s><s>U divizijskoj utakmici doigravanja pobjeđuju Los Angeles Ramse sa čak 51:7, a u konferencijskom finalu San Francisco 49erse Joea Montane sa 24:21.</s><s>Ipak, u 18. po redu Super Bowlu pobjeđuju ih Oakland Raidersi koji time osvajaju svoj treći naslov u 8 godina.</s><s>Predvođeni defensive endom Dexterom Manleyem, wide receiverom Artom Monkom i jednim od najboljih cornerbacka svih vremena Darrellom Greenom, Redskinsi su u konferencijskom finalu 1986. (gube od New York Giantsa), a 1987. su nakon osvojene divizije ponovno u Super Bowlu.</s><s>Ovaj put su im protivnici Denver Broncosi quarterbacka Johna Elwaya.</s><s>Redskinsi pobjeđuju 42:10 i osvajaju drugi Super Bowl i čevrti naslov prvaka ukupno.</s>

<s>Sljedeće sezone Mark Rypien postaje prvi izbor na mjestu quarterbacka, a možda najbolju sezonu ima 1991. kada predvodi momčad do 14 pobjeda u sezoni i naslova prvaka divizije.</s><s>Trener Gibbs je proglašen po treći put za trenera godine, a Redskinsi nastavljaju pobjeđivati i u playoffu (izbacuju Atlanta Falconse i Detroit Lionse) i tako dolaze do četvrtog Super Bowla u deset godina.</s><s>Rypien je izabran za MVP-a Super Bowla u utakmici gdje Redskinsi pobjeđuju Buffalo Billse 37:24, te Redskinsi svojim trećim naslovom od 1982. potvrđuju (uz San Francisco 49erse) status jedne od najboljih momčadi tog doba.</s>

<s>Era Roberta Griffina III 
Treće osvojeno prvenstvo označilo je kraj ere za Redskinse.</s><s>Momčad do danas ne uspijeva ponoviti te uspjehe, te do 2013. još samo pet puta dolazi u doigravanje.</s><s>Na draftu 2012.</s><s>Redskinsi koje vodi trener Mike Shanahan biraju quarterbacka Roberta Griffina III, osvajača Heismanovog trofeja.</s><s>To se pokazuje kao dobra odluka jer se Redskinsi već u prvoj njegovoj sezoni pojavljuju u doigravanju, a Griffin je proglašen najboljim rookiem sezone u napadu.</s><s>Međutim, Griffin se ozlijeđuje krajem te sezone i ima probleme s ozlijedama i tijekom sezone 2013. kada Redskinsi pobjeđuju u samo tri utakmice.</s><s>Zbog toga trener Shanahan dobiva otkaz, a počekom 2014. za novog trenera je postavljen Jay Gruden.</s>

<s>Učinak po sezonama od 2002.</s>

<s>Izvori</s>

<s>NFL klubovi
Washington, D.C.</s>

